ตัดดอกทิวลิป เก็บรักษาหัวทิวลิปให้ถูกวิธี
พอดอกไม้ร่วงไปแล้ว ให้ใช้กรรไกรตัดกิ่ง ตัดก้านแยกออกจากส่วนหัวของทิวลิป เพื่อป้องกันไม่ให้หัวทิวลิปเสียพลังงานมากกว่าที่ควร โดยตัดใกล้ฐานดอกมากที่สุดเท่าที่จะทำได้ ไม่ต้องตัดใบออก เพราะช่วยรักษาพลังงานไปได้ถึงปีหน้า พอผ่านช่วงผลิบานไปแล้ว ใบของทิวลิปจะอยู่ได้อีกประมาณ 6 อาทิตย์แล้วเริ่มเหี่ยวเหลืองตายไป เป็นช่วงที่หัวทิวลิปรวบรวมพลังงานที่จำเป็นจากแสงแดด เพื่อที่จะบานใหม่ในฤดูใบไม้ผลิถัดไป พอใบตายไปหมดแล้ว ก็ขุดหัวขึ้นมาจากดินหรือกระถางได้เลย  ห้ามรดน้ำหัวทิวลิปเยอะไปตอนใบแห้งเหี่ยว ถ้าฝนตกเองบ้างก็ไม่เป็นไร แต่อย่ารดเพิ่มให้ดินแฉะ เพราะหัวทิวลิปจะเริ่มเน่า ใช้เสียมพรวนดินรอบหัวทิวลิปให้ร่วนซุย แล้วดึงหัวทิวลิปออกมาจากดิน ถึงตอนนี้ใบจะเหี่ยวตายไปหมดแล้ว ใช้มือเด็ดทิ้งได้เลย ถ้าเด็ดยากก็ให้ตัดออกทั้งรากและใบ ด้วยกรรไกรตัดกิ่งหรือกรรไกรคมๆ ให้ตัดใกล้หัวทิวลิปที่สุด เท่าที่ไม่ทำให้หัวเสียหาย ใช้ทิชชู่แห้งๆ เช็ดทำความสะอาดผิวนอกของหัวทิวลิป ไม่ให้มีทั้งดินและหนอนติดไป แบบนี้จะทำให้หัวทิวลิปแห้งเร็วขึ้นด้วย ชั้นนอกสุดของหัวทิวลิปอาจจะใกล้ตาย ถ้าเป็นสีน้ำตาล หรือท่าทางจะเน่า ให้เช็ดด้วยทิชชู่เบาๆ จนสะอาด ให้เก็บหัวทิวลิปไว้ในที่แห้ง 2 วัน อย่าให้โดนแดด แนะนำให้วางถาดไว้ในโรงรถหรือที่ร่มนอกบ้านจะดีที่สุด ถ้าเก็บหัวทิวลิปตากแดดไว้ หรือในที่ชื้นๆ ระวังหัวทิวลิปจะกักความชื้นไว้จนเน่าได้ คัดเลือกหัวทิวลิปที่เก็บมา ว่าหัวไหนสีคล้ำใกล้เน่าหรือเป็นโรคพืช ให้ทิ้งไป เพราะหัวพันธุ์ทิวลิปต้องแข็งเต่ง ไม่นิ่มเละหรือเหี่ยว คุณใช้มีดเฉือนจุดเน่าเล็กๆ ออกได้ โดยฆ่าเชื้อมีดด้วยน้ำยาที่ใช้ในบ้านก่อน เช่น น้ำยาฟอกขาวเจือจาง แอลกอฮอล์ล้างแผล หรือน้ำส้มสายชูกลั่นขาว ให้ห่อแต่ละหัวแยกกัน โดยใช้หนังสือพิมพ์แผ่นเล็กๆ หนังสือพิมพ์จะช่วยกักความชื้นไว้ รวมถึงปรับอุณหภูมิให้เหมาะสมสำหรับหัวทิวลิป จะเก็บหัวทิวลิปโดยห่อด้วยพีทมอส (sphagnum moss) หรือขี้เลื่อยก็ได้เหมือนกัน ถุงตาข่ายจะช่วยให้อากาศถ่ายเทระหว่างเก็บหัวทิวลิป จะใช้ตาข่ายใส่หอมแดงที่มีก็ได้ ไม่ต้องซื้อถุงตาข่ายใบใหม่ หรือเก็บหัวทิวลิปในถุงกระดาษหรือลังกระดาษก็ได้ ให้พ้นจากแสงแดด ถ้าเก็บไว้ในโรงรถหรือห้องเก็บไวน์ได้จะดีที่สุด ขอแค่อุณหภูมิไม่ลดต่ำกว่าจุดเยือกแข็ง จุดสำคัญคือต้องเก็บหัวทิวลิปให้พ้นจากแสง ไม่งั้นจะเริ่มงอกก่อนเวลาอันควร ถ้าปกติอุณหภูมิจะไม่ลดต่ำกว่า 10°C (50°F) ก็อาจจะต้องแช่หัวทิวลิปในตู้เย็น โดยเก็บหัวทิวลิปในลิ้นชักแช่ผัก เพื่อให้พ้นจากแสงไฟในตู้เย็น ห้ามแช่หัวทิวลิปรวมกับแอปเปิ้ลหรือผลไม้อื่นๆ เพราะจะปล่อยแก๊ส ethylene ที่อันตรายต่อดอกในหัวทิวลิป ให้หมั่นสังเกตสภาพของหัวทิวลิประหว่างเก็บรักษาไว้ ถ้าหนังสือพิมพ์หรือวัสดุที่ใช้เก็บเริ่มเน่าหรือขึ้นรา ให้รีบทิ้งไปแล้วเปลี่ยนแผ่นหรือวัสดุชิ้นใหม่ทันที ถ้าหัวทิวลิปดูเหี่ยวย่นหรือหดเล็กลงกว่าเดิม ให้ฉีดพ่นละอองน้ำใส่เบาๆ ปกติหัวพันธุ์ทิวลิปจะใช้เวลาปลูกประมาณ 6 - 8 อาทิตย์ก่อนหิมะแรก (หรือเข้าฤดูหนาวบ้านเรา) แต่จะปลูกช่วงต้นฤดูใบไม้ผลิให้ทันบานก็ได้เหมือนกัน ถ้าเป็นเมืองนอกที่อากาศหนาวจัด เขาแนะนำให้ปลูกกันช่วงเดือนกันยายนหรือตุลาคม แต่ถ้าอากาศไม่หนาวเท่าไหร่ ให้ปลูกช่วงปลายกุมภาพันธ์ หรือต้นมีนาคม
ตัดก้านแยกหัว ด้วยกรรไกรตัดกิ่ง หลังทิวลิปตาย. ถ้าใบเหลืองเหี่ยวตายไปแล้ว ให้ดึงหัวออกมา. เด็ดใบและรากจากฐานหัวทิวลิป. ใช้ทิชชู่เช็ดดินออกจากหัวทิวลิป. ตากหัวทิวลิปไว้ในถาด 2 วัน บริเวณที่อากาศแห้งและเย็น. ถ้าหัวทิวลิปคล้ำเข้มหรือเป็นโรคพืช ให้ทิ้งไป. ห่อทิวลิปแต่ละหัวด้วยหนังสือพิมพ์. เอาหัวทิวลิปใส่ถุงตาข่าย. เก็บหัวทิวลิปไว้ในที่มืดและแห้งได้นาน 12 อาทิตย์. ถ้าเป็นเมืองร้อน ให้เก็บหัวทิวลิปในลิ้นชักแช่ผักของตู้เย็น. เช็คทุก 2 อาทิตย์ ว่าหัวทิวลิปเหี่ยวหรือขึ้นราหรือเปล่า. ปลูกหัวพันธุ์ทิวลิปในฤดูใบไม้ร่วง ก่อนหิมะแรกจะมา.
https://www.wikihow.com/Store-Tulip-Bulbs https://www.wikihow.com/Store-Tulip-Bulbs
Removing the Bulbs Storing Bulbs Properly